Bhâbhâd Blambangan

Bhâbhâd Blambangan panèka karya sastra klasik sè nyarèta'aghi bârâ'na Karaja'an Blambangan.Winarsih Partaningrat (1995). Babad Blambangan. Yogyakarta: Bentang. Bhâbhâd Blambangan bânnè sèttong karya sè samporna namong kompolan pan-bârâmpan bhâbhâd sè ètolès è taon-taon sè dhâ-bhidhâ. Aksara sè èghuna'aghi ka'angghuy nolès bhâbhâd panèka Bhâsa Jhâbâ, Bhâsa Bhâli, Bhâsa Pèghu bân Bhâsa Latèn. Bhâbhâd-bhâbhâd sè nyoson bhâbhâd Blambangan panèka Bhâbhâd Wilis, Bhâbhâd Sembar, Bhâbhâd Tawang Alun, Bhâbhâd Mas Sepuh, Bhâbhâd Bayu, Bhâbhâd Notodiningratan.Nurmaria, (Oktober 2022). Gerakan Sosial 1771 di Blambangan. Èyaksès tangghâl 29 Ḍèsèmber 2025.
ka|jmpl|200x200px|Ḍaèra Blambangan bisa èyabâs ḍâri konco'na Ghunong Bromo.

 Bhâbhâd Sembar 
Bhâbhâd Sembar ètolès è bhâsa Jhâbâ ngangghuy aksara Bhâli. Bhâbhâd Sembar nganḍung silsilah para rato Karaja'an Blambangan. Bhâbhâd Sembar bisa èbâgi dhâddhi ḍuwâ' bâgiyân otama. Bâgiyân sè kapèng sèttong aropa'aghi 10 bâit sè ngongkappaghi jhâ' bâḍâ lèma' otabâ ennem angkatan sabellumma Tawang Alun.

È bâgiyân sè kapèng sèttong, bisa jhughân ètemmoè jhâ' nyamana Tawang Alun panèka bhunten namong sèttong. Bâgiyân ka'ḍinto nyarèta'aghi jhâ' ibukota karaja'an ngallè tello kalè, èngghi panèka ḍâri Tepasana (Lomajhâng) ka Puger, Jember bân akhèrra ngallè polè ka ḍaèra asalla. 

Bâgiyân sè kapèng ḍuwâ’ ḍâri bhâbhâd ka'ḍinto èngghi panèka carètana Tawang Alun sareng Lanang Dhangiran. Lanang Dhangiran sè aropa’aghi pamaddhek kalowarga bupati Sorbhâjâ.

 Bhâbhâd Tawang Alun 
Bhâbhâd Tawang Alun ètolès ra-kèra antara taon 1832 bân 1841. Bhâbhâd Tawang Alun ètolès è bâkto Suranegara ghi' dhâddhi bupati è Sorbhâjâ. Menorot tolèsan bhâbhâd bângatowana rato Blambangan èngghi panèka pangèran Kedhawung è abad ka-17. Tawang Alun panèka pottrana Buyut Somani. Se anḍi' tarètan sè anyama Menak Sembuyu, namong kaḍuwâna ta' oḍi' rokon.

 Bhâbhâd Bayu 
Bhâbhâd Bayu ètolès sareng Wiraleksana è taon 1826. Wiraleksana panèka tokang dhâghâng ḍâri Lomajhâng. Bhâbhâd Bayu alokèssaghi sadhâjâ macem tandhâ alam sè aramallaghi kamatèyan otabâ kagagalan sè bhâkal èyalamè orèng. Bhâbhâd Bayu jhughân nyarèta’aghi carèta-carèta bâbine’ sè nangès polana lakèna mangkat otabâ matè. Ḍâri segi sambhungan sajhârâ sareng Blambangan, bhâbh`ad ka’ḍinto nyarèta’aghi carèta panaklokan Blambangan sareng orèng Madhurâ.

 Sombher